**Szentendre Város Önkormányzata Képviselő-testületének 18/2024. (X. 9.) önkormányzati rendelete**

**Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet módosításáról**

Szentendre Város Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 4. § (2) bekezdése helyébe a következő rendelkezés lép:

„(2) Az önként vállalt feladat vállalásáról, vagy annak megszüntetéséről szóló javaslatról az érintett bizottság és a jogi kérdésekkel foglalkozó bizottság állást foglal.”

**2. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 9. § (1) bekezdése helyébe a következő rendelkezés lép:

„(1) A polgármester és a polgármester által kijelölt alpolgármester akadályoztatása esetén a képviselő-testület ülését a jogi kérdésekkel foglalkozó bizottság elnöke hívja össze.”

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 9. § (6) bekezdése helyébe a következő rendelkezés lép:

„(6) A meghívót, az előterjesztéseket és mellékleteiket legkésőbb a rendes ülést megelőző kilencedik napon (amennyiben ez a nap szabadnapra vagy munkaszüneti napra esik, akkor az azt megelőző munkanapon), rendkívüli ülés esetében a megelőző munkanapon kell megküldeni a képviselő-testület tagjainak (a továbbiakban: postázás).”

**3. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 12. § (3) bekezdése helyébe a következő rendelkezés lép:

„(3) Előterjesztésre jogosult önállóan vagy közösen:

*a)* polgármester

*b)* alpolgármester

*c)* önkormányzati képviselő

*d)* tárgykör szerint illetékes bizottság elnöke

*e)* jegyző

*f)* aljegyző”

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 12. § (6) bekezdés c) pont cb) alpontja helyébe a következő rendelkezés lép:

*(Formájától függetlenül az előterjesztés főbb elemei:   
Harmadik rész:* ***Határozati javaslat vagy rendelet-tervezet.*** *A határozati javaslatnak pontokba foglalva és pontonként megjelölve tartalmaznia kell:)*

„*cb)* a végrehajtásért felelős személy vagy szerv megnevezését, melyre megjelölhető a polgármester, az alpolgármester, a jegyző, az aljegyző, a bizottság elnöke, önkormányzati intézmény vezetője, az önkormányzati részesedéssel működő gazdasági társaság vezetője és felügyelő bizottsága, könyvvizsgálója,”

**4. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 13. § (2) bekezdés c) pontja helyébe a következő rendelkezés lép:

*( A sürgősségi indítványt kezdeményezheti:)*

„*c)* az alpolgármester,”

**5. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 14. § (1) bekezdése helyébe a következő rendelkezés lép:

„(1) A polgármester és a polgármester által kijelölt alpolgármester egyidejű tartós akadályoztatása esetén a képviselő-testület ülését a jogi kérdésekkel foglalkozó bizottság elnöke vezeti.”

**6. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 18. § (1) bekezdése helyébe a következő rendelkezés lép:

„(1) A képviselő-testület tagjai a képviselő-testület rendes üléseire önkormányzati ügyben a polgármesternek, az alpolgármesternek és a jegyzőnek címezve interpellációt nyújthatnak be.”

**7. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 18/A. § (1) bekezdése helyébe a következő rendelkezés lép:

„(1) A képviselő-testület tagjai a képviselő-testület rendes üléseire önkormányzati ügyben a polgármesternek, az alpolgármesternek, a bizottsági elnöknek, a jegyzőnek címezve kérdést tehetnek fel.”

**8. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 22. § (3) bekezdése helyébe a következő rendelkezés lép:

„(3) Az Mötv. 50. §-ában és egyéb jogszabályokban meghatározottakon kívül a következő ügyek eldöntéséhez szükséges minősített többség:

*1.* a képviselő-testület – megbízatásának lejárta előtti – feloszlatásának kimondása;

*2.* önkormányzati kitüntetések alapítása;

*3.* önkormányzati tulajdonba kerülő vagy a törvény alapján odatartozó vagyontárgyak elidegenítése, megterhelése, társaságba történő bevitele, illetve forgalomképessé vagy forgalomképtelenné minősítése;

*4.* az Önkormányzat vagyonával való egyéb rendelkezés, tulajdonrész vásárlás, elidegenítés;

*5.* kezességvállalás;

*6.* Önkormányzat által kiírt pályázat elbírálása;

*7.* a képvisl-testület éves munkatervének meghatározása;

*8.* a polgármester, az alpolgármester elleni fegyelmi eljárással kapcsolatos valamennyi döntés;

*9.* díszpolgári cím, városi kitüntető címek adományozása;

*10.* a gazdasági program, fejlesztési terv, a költségvetés megállapítása, döntés a végrehajtásukról szóló beszámoló elfogadásáról, a helyi adó megállapítása, a hitelfelvétel, a kötvénykibocsátás, a kölcsönfelvétel, vagy más adósságot keletkeztető kötelezettségvállalás, államháztartáson kívüli forrás átvétele, átadása, továbbá a közösségi célú alapítvány és alapítványi forrás átvétele és átadása;

*11.* a képviselő rendreutasítása;

*12.* helyi népszavazás elrendelése;

*13.* titkos szavazás elrendelése;

*14.* állásfoglalás intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti;

*15.* ismételt szavazás a szavazatszámláló rendszer műszaki hibája esetén;

*16.* közterület elnevezés, megváltoztatás, utcanév védetté nyilvánítása;

*17.* vélemény-nyilvánítás olyan ügyekben, amelyben törvény az érdekelt Önkormányzat álláspontjának kikérését írja elő;

*18.* a széksértés tényének, valamint a bírság összegének megállapítása;

*19.* köztéri szobor, műalkotás állítása;

*20.* a vagyonnyilatkozati eljárással kapcsolatos döntés;

*21.* a képviselő-testületi ülés napirendjének elfogadása.

*22.* az Önkormányzat pályázatokon való indulása,

*23.* közbeszerzés kiírása és eredményének megállapítása,

*24.* a településfejlesztési eszközök és a településszerkezeti terv jóváhagyása,

*25.* területszervezési kezdeményezés.”

**9. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 37. § (1) bekezdése helyébe a következő rendelkezés lép:

„(1) A képviselő-testület Közösségi részvételért és városfejlesztésért felelős tanácsnokot választ. A tanácsnok nevét a rendelet *5. számú függeléke*, a Közösségi részvételért és városfejlesztésért felelős tanácsnok feladatkörét a rendelet *3/e. számú melléklete* tartalmazza.”

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 37. § (5)–(7) bekezdése helyébe a következő rendelkezések lépnek:

„(5) A tanácsnok az általa felügyelt ügykörben tapasztalt, képviselő-testületi intézkedést igénylő ügyekről a képviselő-testületet tájékoztatja, illetőleg intézkedési javaslatot terjeszt elő.

(6) A tanácsnok által a feladatkörét érintően benyújtott önálló képviselői indítványt a képviselő-testület soron következő ülésének napirendjére fel kell venni.

(7) A tanácsnok negyedévente köteles beszámolni a képviselő-testületnek a végzett munkájáról, melyet a tárgy szerinti bizottság véleményez.”

**10. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 38. § (1) bekezdés a)–c) pontja helyébe a következő rendelkezések lépnek:

*[A képviselő-testület az alábbi állandó bizottságokat (továbbiakban: bizottságok) hozza létre:]*

„*a)* Pénzügyi és Ellenőrző Bizottság (tagjainak száma 6 fő),

*b)* Városfejlesztési, Városüzemeltetési és Környezetvédelmi Bizottság (tagjainak száma 6 fő),

*c)* Kulturális, Jóléti és Közösségi ügyek Bizottság (tagjainak száma 6 fő),”

**11. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 39. § (1) bekezdése helyébe a következő rendelkezés lép:

„(1) A képviselő-testület a Kulturális, Jóléti és Közösségi ügyek Bizottság munkájának segítése érdekében állandó jelleggel Családvédelmi Munkacsoportot hoz létre. A Családvédelmi Munkacsoport tagjainak névsorát a rendelet *7. sz. függeléke* tartalmazza.”

**12. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 43. § (2) bekezdése helyébe a következő rendelkezés lép:

„(2) A bizottságok üléseit az elnök hívja össze. Össze kell hívni a bizottságot a bizottság két tagja, a polgármester, az alpolgármester napirendet is megjelölő indítványára.”

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 43. § (4) bekezdése helyébe a következő rendelkezés lép:

„(4) A bizottsági ülésen tanácskozási joggal részt vehet bármely képviselő, a polgármester, az alpolgármester,, a jegyző, az aljegyző, az adott ügyben felelős hivatali dolgozó, valamint akit a bizottság elnöke valamely napirendi ponthoz kapcsolódóan megjelöl.”

**13. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 45. §-a helyébe a következő rendelkezés lép:

**„45. §**

(1) A képviselő-testület két főállású alpolgármestert választ.

(2) Az alpolgármester feladatairól a polgármester tájékoztatja a képviselő-testületet és a jegyzőt.”

**14. §**

A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 46. § (1) bekezdés h) pontja helyébe a következő rendelkezés lép:

*(A jegyző az Mötv-ben meghatározottakon kívül az Önkormányzat és a Hivatal működésével kapcsolatban ellátja különösen az alábbi feladatokat:)*

„*h)* polgármester, az alpolgármester, és a bizottságok rendszeres tájékoztatása a munkájukat érintő jogszabályokról, a hivatal munkájáról és az ügyintézésről;”

**15. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 48. § (1) bekezdése helyébe a következő rendelkezés lép:

„(1) A képviselő-testület hivatalának elnevezése: Szentendrei Közös Önkormányzati Hivatal (a továbbiakban: Hivatal).”

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 48. § (3) bekezdése a következő l) ponttal egészül ki:

*( A Hivatal szervezetének tagozódása: iroda, kabinet. A Hivatal az alábbi szervezeti egységekből épül fel:)*

„*l)* Környezetvédelmi és Közösségi Részvételi Iroda”

**16. §**

(1) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.b. melléklete a 1. melléklet szerint módosul.

(2) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.c. melléklete helyébe a 2. melléklet lép.

(3) A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.e. melléklete helyébe a 3. melléklet lép.

**17. §**

Hatályát veszti a Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet

*a)* 13. § (2) bekezdés d) pontja,

*b)* 36. § (5) bekezdése,

*c)* 38. § (1) bekezdés d) pontja,

*d)* 39/A. §-a,

*e)* 3.b. melléklet 2. pontjában foglalt táblázat 13. és 14. sora,

*f)* 3.d. melléklete,

*g)* 3.f. melléklete.

**18. §**

Ez a rendelet 2024. október 9-én 17.45 órakor lép hatályba.

Szentendre, 2024. október 9.

**Fülöp Zsolt dr. Bartha Enikő**

polgármester jegyzői jogkörben lejáró aljegyző

**Záradék:**

A rendelet 2024. október 9-én 17 óra 35 perckor kihirdetésre került.

**dr. Bartha Enikő**

jegyzői jogkörben lejáró aljegyző

*1. melléklet a 18/2024. (X. 9.) önkormányzati rendelethez*

1. A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.b. melléklet címe helyébe a következő rendelkezés lép:

**„*a Városfejlesztési*, Városüzemeltetési *és Környezetvédelmi Bizottság feladat és hatásköre*”**

2. A Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 3.b. melléklet 2. pontjában foglalt táblázat 15. sora helyébe a következő rendelkezés lép:

„

|  | ***(A)*** |
| --- | --- |
| **15** | Elfogadja a Szentendrei Rendészeti Igazgatóság szervezeti és működési szabályzatát |

”

*2. melléklet a 18/2024. (X. 9.) önkormányzati rendelethez*

„*3.c. melléklet*

***Kulturális,* Jóléti *és* Közösségi ügyek *Bizottság feladat és hatásköre***

1. **Feladatköre:**

|  | **A** |
| --- | --- |
| **1** | Véleményezi a kulturális, közművelődési, köznevelési, jóléti, szociális, egészségügyi, családvédelmi, sport, turisztikai, civil, ifjúsági és közösségi ügyekkel összefüggő koncepciókat, előterjesztéseket. |
| **2** | Véleményezi a feladatkörébe tartozó intézmények éves költségvetés tervezetét. |
| **3** | Véleményezi a feladatkörébe tartozó intézmények alapítására, fejlesztésére, tevékenységi körének változására, megszüntetésére irányuló előterjesztéseket. |
| **4** | Szakterületén véleményezi a képviselő-testület hatáskörébe tartozó intézményvezetői kinevezéssel, felmentéssel kapcsolatos előterjesztéseket. |
| **5** | Véleményezi a testvérvárosi kapcsolatok, kulturális rendezvények szervezését. |
| **6** | Véleményezi a hatáskörébe tartozó intézmények középtávú és éves szakmai terveit és ezek teljesítéséről szóló beszámolóit. |
| **7** | A közművelődési feladatok gyakorlati végrehajtása során kapcsolatot tart és igény szerint együttműködik a nem önkormányzati fenntartású intézményekkel, egyházakkal, valamint szakmai szervezetekkel. |
| **8** | A polgármester felkérése alapján feladatkörét érintően részt vesz a költségvetési támogatás felhasználását célzó ellenőrzésekben. |
| **9** | Véleményezi a feladatkörébe tartozó önkormányzati rendeletek, képviselő-testületi határozatok tervezeteit. |
| **10** | Véleményezi a városi díjak odaítéléséről szóló előterjesztést. |
| **11** | Véleményezi az önkormányzat támogatásával megjelenő Szentendre és Vidéke című lappal kapcsolatos előterjesztéseket. |
| **12** | Véleményezi a közművelődési megállapodás alapján feladatot ellátó szervezet tevékenységét. |
| **13** | Javaslatot tesz a városban felállítandó köztéri műalkotásokról. |
| **14** | Kapcsolatot tart a Nemzetközi Kapcsolatok Egyesületével. |
| **15** | Figyelemmel kíséri a szakterületéhez tartozó intézkedéseinek gyakorlati végrehajtását és ezen feladatokra fordítható költségvetési pénzeszközök célirányos felhasználását. |
| **16** | Kapcsolatot tart a városban működő civil szervezetekkel. |
| **17** | Kapcsolatot tart fenn és együttműködik a városban élő nemzetiség közösségekkel. |
| **18** | Kapcsolatot tart, véleményét kikéri, és igény szerint együttműködik a Kábítószerügyi Egyeztető Fórummal. |
| **19** | Véleményezi a nemzetiségi ügyekkel kapcsolatos előterjesztéseket, rendelet-tervezeteket, határozati javaslatokat. |
| **20** | Véleményezi az önkormányzat által fenntartott nevelési intézmények pedagógiai programját. |
| **21** | A köznevelési feladatok gyakorlati végrehajtása során kapcsolatot tart és igény szerint együttműködik a nem önkormányzati fenntartású intézményekkel, egyházakkal és szakmai szervezetekkel. |
| **22** | Az ifjúsági feladatok gyakorlati végrehajtása során kapcsolatot tart és igény szerint együttműködik a városi ifjúsági képviseleti szervekkel, a nem önkormányzati fenntartású intézményekkel, egyházakkal, valamint szakmai szervezetekkel. |
| **23** | Figyelemmel kíséri a megyei hatáskörrel rendelkező nevelési tanácsadással foglalkozó intézmény működését. |
| **24** | Előzetesen véleményezi a Klebelsberg Központ által fenntartott és az önkormányzat által működtetett köznevelési intézmény vezetőjének megbízását és megbízásának visszavonását. |
| **25** | A bizottság az óvodavezető, az iskolaigazgatók, fejlesztő pedagógusok, nevelési tanácsadó és logopédusok részvételével szakmai megbeszélést tart. |
| **26** | Figyelemmel kíséri a hajléktalanokkal kapcsolatos feladatok ellátását. |
| **27** | Véleményezi az egészségügyi alapellátást, valamint a városban működő egészségügyi intézményeket érintő képviselő-testületi döntéseket, ellenőrzi a képviselő-testület egészségügyet érintő döntéseinek végrehajtását. |
| **28** | Figyelemmel kíséri az egészségügyi ellátás személyi feltételeit, az orvosi műszerezettség színvonalát, szükség esetén fejlesztési javaslatot tesz. |
| **29** | Közreműködik a sportrendezvények – különösen a város sportélete, iskolai és tömegsportja - szervezésében. |
| **30** | A sport feladatok gyakorlati végrehajtása során kapcsolatot tart és igény szerint együttműködik a nem önkormányzati fenntartású intézményekkel, egyházakkal, valamint szakmai szervezetekkel. |
| **31** | Figyelemmel kíséri a nappali ellátás és támogató szolgáltatás, az utcai szociális munka, valamint a jelzőrendszeres házi segítségnyújtás feladatainak ellátását. |
| **32** | Véleményezi 1.500.000 Ft értékhatárig a lakásbérleti díj hátralékok részletekben való megfizetéséről szóló előterjesztéseket. |

2. **A képviselő-testület által a bizottságra átruházott hatáskörök:**

|  | **A** |
| --- | --- |
| **1** | Jóváhagyja a feladatköréhez tartozó intézmények szervezeti és működési szabályzatát, munkatervét, szakmai programját. |
| **2** | Elfogadja a feladatköréhez tartozó intézmények éves tevékenységéről szóló beszámolókat. |
| **3** | Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül a „Kultúra” címszóhoz tartozó előirányzatok felhasználásáról és ellenőrzi a támogatás felhasználását. |
| **4** | Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül az „Oktatás” címszóhoz tartozó előirányzatok felhasználásáról és ellenőrzi a támogatás felhasználását. |
| **5** | Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül az „Ifjúság” címszóhoz tartozó előirányzatok felhasználásáról és ellenőrzi a támogatás felhasználását. |
| **6** | Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott „Célfeladatok” közül az „Egészségügy” „Szociális ellátás” címszóhoz tartozó előirányzatok felhasználásáról és ellenőrzi a támogatás felhasználását. |
| **7** | Dönt a Város költségvetéséről szóló mindenkor hatályos helyi rendelet „Pénzeszköz átadások” című mellékletében meghatározott a „városi sportrendezvények támogatása” címszóhoz tartozó előirányzatról. |
| **8** | Elfogadja a nemzetközi kapcsolatok éves beszámolóját és a következő évi külügyi tervet a polgármester javaslata alapján. |
| **9** | Elfogadja az önkormányzat szervezeti és működési szabályzatában meghatározott nemzeti és hagyományos városi ünnepek, rendezvények programját. |
| **10** | Dönt az önkormányzat költségvetésben elfogadott, a bizottság ügykörébe tartozó költségvetési források felhasználásáról. |
| **11** | Dönt a közművelődésről szóló önkormányzati rendeletben a bizottságra átruházott hatáskörökben. |
| **12** | Dönt a Szentendre Szabadtéri Néprajzi Múzeum Közalapítvány éves beszámolójának tudomásul vételéről. |
| **13** | Jóváhagyja a Ferenczy Múzeumi Centrum és a Hamvas Béla Pest Megyei Könyvtár küldetésnyilatkozatát. |
| **14** | Különös méltánylást érdemlő esetben dönt a belvárosban történő filmforgatás jóváhagyásáról, amennyiben az közterület kizárólagos használatú lezárásával jár. |
| **15** | Meghatározza nevelési intézményekben a beiratkozások időpontját a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. §-a alapján. |
| **16** | Jóváhagyja az önkormányzat által fenntartott köznevelési intézmények házirendjét, és szervezeti és működési szabályzatukat. |
| **17** | Kiírja Talentum Ösztöndíj pályázatot és dönt annak odaítéléséről. |
| **18** | Dönt a maximált létszám túllépésének engedélyezéséről az óvodák tekintetében. |
| **19** | Dönt a köznevelési intézmények Intézményi Tanácsába delegálandó személyekről. |
| **20** | Megállapítja a bizottság munkáját segítő Kulturális Munkacsoport feladatkörét. |
| **21** | Dönt vagy véleményt alkot az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló önkormányzati rendeletben meghatározott, a bizottságra átruházott hatáskörök tekintetében. |
| **22** | Dönt a BURSA HUNGARICA Ösztöndíj odaítéléséről. |
| **23** | A fenntartó Önkormányzat nevében dönt Szentendre Város Egészségügyi Intézményei (SZEI) az Egészségbiztosítási Pénztárral megkötött szerződésben foglalt kapacitás bővítéséről, módosításáról, a kapacitás lekötés módosításáról, a normatíván belüli kihasználatlan óraszámok átcsoportosításról. A bizottság dönt a térítési díj ellenében igénybe vehető egyes egészségügyi szolgáltatások térítési díjáról. |
| **24** | Elfogadja Szentendre Város Sportkoncepciójában megfogalmazott feladatok teljesítéséről szóló beszámolót. |
| **25** | Dönt a Szentendre Járási Népegészségügyi Intézet által a szentendrei járás lakosságának egészségi állapotáról szóló beszámolóján elfogadásáról. |
| **26** | Dönt Szentendre Város Önkormányzatának (a gyermekek védelméről és a gyámügyi igazgatásról szóló törvény előírása alapján készített) gyermekjóléti és gyermekvédelmi feladatainak ellátásáról szóló beszámoló elfogadásáról. |
| **27** | Dönt az Egészséges Városért Közalapítvány éves beszámolójának tudomásul vételéről. |
| **28** | Dönt a szociális és gyermekvédelmi intézmények beszámolójának jóváhagyásáról és a szakmai munka értékeléséről. |
| **29** | Meghirdeti a Jó tanuló, jó sportoló mozgalmat, és dönt a cím odaítéléséről. |

”

*3. melléklet a 18/2024. (X. 9.) önkormányzati rendelethez*

„*3.e. melléklet*

***a Közösségi részvételért és városfejlesztésért felelős tanácsnok feladatköre***

1. A feladatkörét képező közösségi részvételi, városfejlesztési és városüzemeltetési feladatokat a képviselő-testület bizottsági elnökeivel egyeztetve a polgármester évente, valamint szükség szerint jelöli ki.

2. A polgármester erre vonatkozó, külön megbízása esetén kapcsolatot tart, illetve együttműködik a feladatkörét érintő illetékes hatóságokkal, cégekkel és egyéb szervezetekkel.

3. Részt vesz a feladatkörét érintő önkormányzati stratégiai döntések előkészítésében és figyelemmel kíséri azok végrehajtását.

4. Közreműködik a közösségi részvételt, városfejlesztést, városüzemeltetést és sportkoncepciót érintő önkormányzati jogalkotásban és szabályozás kialakításában.

5. Feladatkörében eljárva együttműködik a képviselő-testülettel és bizottságokkal, véleményt nyilváníthat az azok elé kerülő, feladatkörét érintő előterjesztésekről.

6. Véleményezi a városrészi költségvetésre beérkezett fejlesztési javaslatokat, felügyeli az aktuális feladatkörébe feladatok megvalósítását, valamint együttműködik az ebben illetékes hivatali szervezeti egységekkel.

7. Együttműködik a feladatkörébe tartozó közösségi részvételi és városfejlesztési folyamatokban, városüzemeltetési feladatokban résztvevő önkormányzati és hivatali szakemberekkel, önkormányzati cégekkel, az önkormányzat pályázati és beruházási tevékenységébe bevont partner-szervezeteivel, és bármikor írásban vagy szóban megismerheti a folyamatokban keletkező, regisztrált adatokat és egyéb információkat.

8. Feladatkörében eljárva a szükséges intézkedéseket a polgármesternél, illetékes bizottságoknál kezdeményezheti.

9. Feladatai ellátásához kapcsolódóan iratbetekintési joggal rendelkezik, melyhez a Hivataltól megfelelő szintű informatikai támogatásra jogosult.”

Általános indokolás

Magyarország helyi önkormányzatairól szóló 2011. évi CLXXXIX. törvény 43. § (3) bekezdése értelmében a képviselő-testület szervezeti és működési szabályzatát (a továbbiakban: SZMSZ) az alakuló vagy az azt követő ülésen felül kell vizsgálni. Az SZMSZ jelen módosítását a 2024. június 9-i önkormányzati választások után megalakuló képviselő-testülettel kapcsolatos rendelkezések átvezetése, az alpolgármesterek vonatkozó szabályozás változása, a bizottsági struktúra módosítása, valamint egyes rendelkezések pontosítása indokolja.

Részletes indokolás

**Az 1. §-hoz**

Az 1. § a rendelkezés pontosítását tartalmazza, az eddig szabályozásban szakbizottság megjelölés szerepelt, és ez módosul bizottságra.

**A 2. §-hoz**

A szakasz a képviselő-testületi ülés összehívására vonatkozó pontosítását tartalmaz. A polgármester akadályoztatása esetén a képviselő-testület tagjai közül választott alpolgármester, illetve a polgármester és az alpolgármester akadályoztatása esetén a jogi kérdésekkel foglalkozó bizottság elnöke hívja össze a képviselő-testületet.

Továbbá a képviselő-testületi előterjesztések postázására vonatkozó szabályozás módosítását tartalmazza. A meghívót, előterjesztéseket és a mellékleteit a rendes ülést megelőző kilencedik napon kell megküldeni a képviselő-testület tagjainak.

**A 3. §-hoz**

Az előterjesztés benyújtására jogosultak, illetve a határozati javaslatban végrehajtásért felelős személyek megjelölésének pontosítását tartalmazza az alpolgármester vonatkozásában.

**A 4. §-hoz**

A sürgősségi indítvány benyújtására jogosultak pontosítását tartalmazza az alpolgármester vonatkozásában.

**Az 5. §-hoz**

A képviselő-testületi ülés vezetésére vonatkozó szabályozás pontosítását tartalmazza. A polgármester akadályoztatása esetén a képviselő-testület tagjai közül választott alpolgármester, illetve a polgármester és az alpolgármester akadályoztatása esetén a jogi kérdésekkel foglalkozó bizottság elnöke vezeti a képviselő-testületet.

**A 6. §-hoz és a 7. §-hoz**

Az interpelláció és kérdés címzettjének pontosítását tartalmazza az alpolgármester vonatkozásában.

**A 8. §-hoz**

A rendelet ezen szakaszának módosítása a felsorolásra vonatkozó jogszabályszerkesztési szabálynak való megfelelés miatt, valamint az alpolgármesteri tisztséggel összefüggésben szükséges.

**A 9. §-hoz**

A szakasz a Közösségi részvételért és városfejlesztésért felelős tanácsnok tisztség létrehozásáról rendelkezik. A tanácsnok feladatköre a rendelet 3. mellékletében kerül meghatározásra, mely az SZMSZ 3.e. melléklete lesz.

**A 10. §-hoz**

A szakasz a képviselő-testület mellett működő bizottságokról és a bizottságok tagjainak számáról rendelkezik.

**A 11. §-hoz**

A Kulturális, Jóléti és Közösségi ügyek Bizottság nevének módosítására került sor ebben a szakaszban.

**A 12. §-hoz**

A bizottság összehívására, valamint az ülésen tanácskozási joggal résztvevőkre vonatkozó szabályozás módosul az alpolgármester vonatkozásában.

**A 13. §-hoz**

Az alpolgármesterre vonatkozó rendelkezéseket tartalmazza. Eszerint a Képviselő-testület két főállású alpolgármestert választ.

**A 14. §-hoz**

Az alpolgármesterre vonatkozó rendelkezéseket tartalmazza. Eszerint a Képviselő-testület két főállású alpolgármestert választ.

**A 15. §-hoz**

A hivatal szervezetében létrehozásra kerül a Környezetvédelmi és Közösségi Részvételi Iroda.

A városvezetés célja az, hogy Szentendre polgárai közös ügyeikről autonóm módon, de közösen döntsenek, ráhatásuk legyen az életüket, környezetüket alakító folyamatokra, beleszólásuk legyen a városi döntésekbe. A városvezetés a részvételi demokrácia önkormányzati oldalának erősítése érdekében a Hivatalon belül egy Környezetvédelmi és Részvételi Irodát kíván létrehozni. A Környezetvédelmi és Részvételi Iroda a társadalmi párbeszéd és partnerségi egyeztetés letéteményese, célja a szentendrei polgárok közügyekbe történő mind erősebb bevonása és ezzel egyidejűleg a környezetvédelmi ügyek kiemelt kezelése.

Feladata többek közt a Városrészi Költségvetés folyamat kidolgozása és működtetése, illetve gondoskodik annak éves szintű költségvetésbe történő implementálásáról. Gondoskodik az önkormányzat egyes részvételi programjainak szervezéséről, az esetleges közösségi tervezések szervezéséről, az önkormányzati és hivatali dolgozók a programokkal és a részvételi működéssel kapcsolatos tájékoztatásáról, képzéséről. Az Iroda szorosan együttműködik a választott képviselőkkel, gondoskodik a tájékoztatásukról, segíti és támogatja bevonási, társadalmasítási céljaik elérését. Az önkormányzat társadalmasítási folyamataival kapcsolatos eseményeket szervez. Aktívan részt vesz a részvételt érintő kommunikációs feladatokban. Aktívan figyelemmel kíséri az országban működő részvételi folyamatokat, esetenként támogatást nyújt, együttműködik partner önkormányzatokkal, országos civil szervezetekkel. Az Iroda együttműködik a városi civil szervezetekkel. Fogadja és kezeli a feladatait és felelősségét érintő állampolgári megkereséseket.

**A 16. §-hoz**

A bizottsági feladat-és hatásköröket tartalmazó mellékletek módosítását tartalmazza, figyelemmel az új bizottsági struktúrára.

**A 17. §-hoz**

A hatályon kívül helyezésre kerülő rendelkezéseket tartalmazza.

**A 18. §-hoz**

A rendelet-tervezet hatályba lépését szabályozza.